મહુવામાં 12 કરોડ 86 લાખના ખર્ચે તૈયાર થયેલ નવનિર્મિત તાલુકા સેવા સદનનું લોકાર્પણ કરવા માટે આવેલા મુખ્યમંત્રી આનંદીબહેન પટેલનો કોંગ્રેસે કાળા વાવટા ફરકાવી વિરોધ કર્યો હતો. સભા મંડપમાં દલિત આગેવાનો દ્વારા સમઢીયાળા પ્રકરણે ન્યાય માંગવાના મામલે સૂત્રોચ્ચાર કરતા પોલીસે 20 થી વધુ દલિત કાર્યકર્તાઓની પોલીસે અટકાયત કરી હતી. બાદમાં મુખ્ય મંત્રીએ સેવા સદનના વિવિધ વિભાગોની મુલાકાત લીધી હતી ત્યાર બાદ મહુવા માર્કેટિંગ યાર્ડ ખાતે કુશળ ગામ કાલસરનું લોકાર્પણ કરવામાં આવ્યું હતું.